hu hu hu hu hu hu hu hu hu hu hu hu hu hu hu hu en hu fr hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. január 13.
Ugrás a navigációhoz Ugrás a kereséshez
A gyűjteménynek otthon adó Sikorski-ház
7630 Pécs, Zsolnay Kulturális Negyed
é. sz. 46° 04′ 44″, k. h. 18° 14′ 54″46.078909, 18.248338Koordináták: é. sz. 46° 04′ 44″, k. h. 18° 14′ 54″46.078909, 18.248338
A Wikimédia Commons tartalmaz Gyugyi-gyűjtemény témájú médiaállományokat.
Pécsett, a Zsolnay Kulturális Negyedben álló Sikorski-házban állítják ki Gyugyi László, az Amerikai Egyesült Államokban élő elektromérnök, műgyűjtő Zsolnay-porcelángyűjteményét. A „Gyugyi-gyűjtemény - A Zsolnay Aranykora” kiállítás 2010. szeptember 1-jétől tekinthető meg.
3 A látogatás rendje
2009 augusztusában állapodott meg dr. Gyugyi László Pécs városával, hogy egyedi darabokat tartalmazó magángyűjteményét a 2,5 millió euró becsült piaci érték feléért eladja a városnak. A megállapodás részeként Pécs vállalta, hogy a gyűjteményt önálló kiállításon, méltó környezetben mutatja be. Éppen ezért a Zsolnay Kulturális Negyed beruházásai közül elsőként a Sikorski család szecessziós stílusú villáját, a Sikorski-házat adták át, hogy a nagyközönség mielőbb láthassa a különleges kiállítást, amit Schmitt Pál köztársasági elnök nyitott meg.
A közel 700 egyedi kerámiatárgy, a hat darab vízfestékkel készült egyedi Zsolnay-tervrajz és két fényképalbum főként a gyár historikus és szecessziós korszakát reprezentálja. A kiállításon az 1870-1930 közötti időből kis sorozatban készült termékeket vagy egyedi darabokat láthatunk. Ebben az időszakban minden forma-, dekor-, technikai színváltozatból legfeljebb néhány darab készült. A gyűjtő két, kivitelben szembetűnően különböző, ám eredetében megegyező periódusra, az 1878-1885-ös korai historizmusra és főleg az 1898-1908-as szecessziós időszakra összpontosította figyelmét. Ezek mellett még igen nagy hangsúlyt fektetett a rendkívül ritkán előforduló technikával készült luxustárgyakra, a Millennium emlékére készült tárgyakra és az alapító Zsolnay család tagjai (Vilmos, Teréz, Júlia és Miklós) által 1874 és 1910 között tervezett és készített kerámiák felkutatására. Nyugat-Európa és Amerika, különösen a Zsolnay-export központi városai, Párizs, London, Bécs és New York nagy lehetőségeket kínáltak a kiemelkedő Zsolnay műtárgyak megismerésére és vételére.
Az egyedülálló művek közül különösen jelentős az a Zsolnay Vilmos kézírásával jelzett és datált festett tányér, amit Rippl-Rónai József készített. Emellett vannak itt tervezői prototípusok is, és a kiállított tárgyak többsége valamely világkiállításon (Párizs 1878, 1900; Sydney 1879; Antwerpen 1894) is szerepelt. A darabok többsége váza vagy edény.
Gyugyi László céltudatosan úgy alakította kollekcióját, hogy a gyár alkotásait a nemzetközi stílusfejlődés részeként mutassa be, és egyúttal a díszműgyártás keresztmetszetét is adja. A gyűjteményt a Helikon Kiadó 2006-ban megjelentetett, Zsolnay a nagyvilágból című könyve ismerteti. A Zsolnay Örökségkezelő Nonprofit Kft. kiadásában, gondozásában a megnyitó alkalmából 2010-ben egy bővített kiadás is megjelent Zsolnay Aranykora-Gyugyi László gyűjteménye a nagyvilágból visszatér Pécsre címmel.
A nyári időszakban (április 1-től október 31-ig):
A téli időszakban (november 1-től március 31-ig):
Zsolnay Kulturális Negyed hivatalos honlapja
Schmitt Pál nyitotta meg a Gyugyi-féle Zsolnay-kiállítást
Jövő héttől látható a Gyugyi-gyűjtemény Pécsett
Pécs-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Gyugyi-gyűjtemény&oldid=23193871”
Wikidata koordinátákat használó lapok
Infobox mapframe OSM kapcsolat azonosítója nélkül a Wikidatán
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. október 30., 13:18
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.